ming030890/wiki-yue-high-quality huggingface dataset:
周伯展

周伯展，香港親中派政治人物，眼科醫生。

政治立場同經歷
佢嘅立場係親中派，強調要「走出去」講好中國故事。佢亦曾經話內地醫療發展一日千里，希望推動粵港藥械相通，又主張喺醫療議題上加強同「一帶一路」沿線國家合作。
武漢肺炎香港疫情期間，佢曾經參與聯署謹向內地援港醫療隊致敬。

選舉經歷
喺2021年9月，佢成為香港特别行政區選舉委員會委員(有關全國性團體香港成員的代表)。2022年，佢喺李家超無提政綱嘅情況下，有份提名李家超參與2022年香港行政長官選舉。

參與造假聯署
喺香港反送中運動期間，佢支持執法表現備受爭議嘅香港警察，並參與一份醫學界嘅參與聯署，但有關聯署被一啲連登網民質疑造假，其中有人部分聯署人嘅名根本唔喺全港西醫名冊入面。

2020年反對醫護爭取因應武漢肺炎疫情封關嘅罷工行動、散播武漢肺炎虛假信息
喺2020年初，因為中國對武漢肺炎初期疫情隱瞞，之後武漢肺炎香港疫情日漸擴大，有醫護人員希望爭取封關以保障香港人嘅安全，但佢就同葉劉淑儀仲有香港政研會等召開記招反對，反而要醫護人員「慳啲使」防疫裝備。
佢又話武漢肺炎嘅「死亡率只有零點幾，同流感差不多」，但之後唔同媒體都顯示武漢肺炎死亡率遠比佢所講嘅零點幾高，其中BBC喺同年4月就報道話意大利嘅死亡率去到11％，中國死亡率去到4％。去到同年7月，全球死亡率更加去到7%。刺胳針呼吸道醫學（Lancet Respiratory Medicine）期刊之後研究亦指出武漢肺炎嘅死亡率去到16.9%，係流感嘅3倍。
龐朝輝

龐朝輝，MH（PONG Chiu Fai Jeffrey，1974年11月8號—），係香港眼科專科醫生，喺香港港安醫院執業，而家係經民聯成員（執行委員會成員，經民聯衞生健康事務委員會召集人）。

學歷
龐朝輝喺新西蘭讀西醫，後來再進修中醫，係香港極少數嘅「中西醫生」。

政治立場
佢係香港親中派嘅成員。
佢主張中港兩地醫療人員交流，曾經擔任大灣區醫療專業考察團團長。
喺2014年1月，佢曾經就香港行政長官同立法會嘅選舉方式去信立法會表達意見，話要跟進北京未經香港人同意強行訂立嘅『政改五部曲』，又反對公民提名。
喺香港反送中運動期間，佢支持執法表現備受爭議嘅香港警察，並參與一份醫學界嘅參與聯署，但有關聯署被一啲連登網民質疑造假，其中有人部分聯署人嘅名根本唔喺全港西醫名冊入面。
武漢肺炎香港疫情期間，佢曾經參與聯署謹向內地援港醫療隊致敬。

選舉經歷
喺2016年選舉委員會醫學界界別分組選舉，佢係醫學會名單成員。
2019年，龐朝輝參選第6屆香港區議會選舉嘅深水埗長沙灣選區，但因為親中派逆民意強行支持逃犯條例修訂，雖然佢嘅得票（2,103票）比四年前嘅林家輝（1,491票）多咗612票，但最後以1256票之差，輸畀長社力嘅李文浩。
喺政府大幅度削減直選議席同排除民主派參選嘅2023年香港區議會選舉，龐朝輝以經民聯名義參選地區委員會界別（深水埗），攞到93票，成功當選。
敘利亞第二共和國

敘利亞第二共和國，官方國號分別係敘利亞共和國（1950至1958年）同埋阿拉伯敘利亞共和國 （1961至1963年），係敘利亞由1950年到58年，跟住再由1961到63年期間嘅國家體系，屬於議會制共和國。

歷史
喺1930年，敘利亞第一共和國成立，屬於法蘭西殖民帝國監管嘅託管地。到1950年，喺敘利亞真正獨立之後，敘利亞批准咗新憲法，成立敘利亞第二共和國。呢份憲法曾經喺1953-54年期間暫停咗。跟住到1958年，敘利亞同埃及同意參與政治聯合，成立阿拉伯聯合共和國。不過呢個情況只係維持咗3年，因為敘利亞到1961年再經過咗政變脫離呢個國家，回復返第二共和國。到1963年，敘利亞再經歷政變，推翻第二共和國，成立敘利亞復興黨掌權嘅政府。

影響
雖然第二共和國嘅維期唔係好長，頭尾得10年，不過佢對敘利亞之後嘅影響都唔細。例如，第二共和國用嘅綠白黑旗，到敘利亞內戰嗰陣畀反對派用咗，成為反政府革命嘅象徵，亦係到2024年革命成功之後嘅實際國旗。
陳建博

陳建博（Hugo Chan），藝名囂糕/曉高，係澳門男演員，曾經係澳門娛樂公司微辣旗合約藝員。佢喺微辣比較少出鏡，代表作品係原創影片《女生的鬥爭總是源源不絕的》，微辣復甦後，佢有參演新拍嘅短片。
廣島蜻蜓

廣島蜻蜓（英文：Hiroshima Dragonflies）係日本廣島市嘅職業籃球球會，依家打緊日本B聯賽。
梁寬與林世榮

《梁寬與林世榮》（粵拼：loeng4 fun1 jyu5 lam4 sai3 wing4，英文：Leung Foon and Lam Sai-Wing或者The Story of Liang Kuan and Lin Shirong）係一齣1955年嘅港產粵語黑白功夫片，胡鵬導演，曹達華、鄭碧影、任燕、石堅、劉湛主演。

情節
梁寬知道曾炳個小妾同吳大鵬合謀想搶曾炳嘅田產，梁寬決定幫曾炳。大鵬派人捉走咗曾炳個仔嚟要脅佢，於是梁寬同大鵬展講手，但係唔夠人打，好彩有大鵬個女救佢。大鵬又叫人放火燒曾宅，咁啱林世榮出現，同梁寬合力打低大鵬。
石堅

石堅（1913年1月1號—2009年6月3號），原名石榮璋，鄉下廣東番禺石崗村，係香港男演員，粵語片演員，做過電影、電視，响港產片黃飛鴻演奸角「奸人堅」，而佢成日做奸角，亦深深影響住日後嘅張耀揚、何啟南、鄭子誠。

生平
石堅後生嗰陣屋企唔好，抗戰嗰陣佢組織話劇社宣傳抗日。1940年佢投身電影界做演員，第一部電影係《血海花》。
1949年石堅參與咗《黃飛鴻》系列演出，第一部就飾演反派角色大受歡迎。後尾《黃飛鴻》系列不停拍續集，石堅幾乎都做反角，所以有人用「奸人堅」、「奸過石堅」嚟形容反派。喺六十年代好多電影石堅都係演反角，好似1973年李小龍嘅《龍爭虎鬥》石堅更加施展中國功夫。
石堅喺1975年加入無綫，拍攝過《狂潮》、《倚天屠龍記》等等經典劇集。但係同電影相反，石堅喺電視劇都係飾演一啲正派角色，例如《網中人》、《親情》、《流氓大亨》。
1992年石堅宣佈退出影壇。2009年6月3日因為腎衰竭逝世，享年96歲。
漢堡體育會

漢堡體育會（英文：Hamburger SV），係德國漢堡嘅一間職業足球球會，依家踢緊德國乙組足球聯賽‎。
德國甲組足球聯賽

德國甲組足球聯賽（Bundesliga）係德國嘅頂級職業足球聯賽。聯賽有18隊，每個球季由8月行到5月。

參賽隊伍
2024–25年德國甲組足球聯賽參賽隊伍共有18支。

盟主
總共有43支唔同嘅球隊贏過德國甲組足球聯賽冠軍，最近一屆盟主係利華古遜。
德國潮什麼

《德國潮什麼》（英文：Hipster Tour - Germany）係香港電視廣播有限公司嘅遊埠節目，由梁芷珮做主持，亦係佢嘅「潮什麼系列」第17輯作品，喺香港時間2024年12月23號到12月27號禮拜一到五22:30到23:05喺翡翠台播。呢個節目會介紹德國嘅新潮嘢。
2023年至2024年俄羅斯超級足球聯賽

2023年至2024年俄羅斯超級足球聯賽（英文：2023–24 Russian Premier League）係第32屆俄羅斯超級足球聯賽賽事。今屆俄超聯賽喺2023年7月21號開鑼。最後由辛尼特攞冠軍。
Dynamite (BTS 歌曲)

"Dynamite"在全球獲得了巨大的商業成功;它在Billboard Hot 100排行榜上首次登上第一名,成為樂隊在美國的第一首排名第一的單曲,並使BTS成為第一位在Hot 100排名第一的所有韓國樂隊。 呢首歌喺第一週就售出265,000次下載,係自泰勒·斯威夫特嘅"Look What You Made Me Do" (2017年) 以來最大嘅淨銷售週。 "Dynamite"總共保持了Hot 100的頂部三週。 在Spotify上,"Dynamite"以77.78萬的流量首次亮相,標誌著2020年歌曲最大的開幕日。 另外,"Dynamite"在Billboard Global 200和Billboard World Excl上都達到了第一名。 美國排行榜,連續三週排名首。 呢首歌喺25個國家嘅排行榜上達到頂峰,包括澳洲,加拿大同英國,喺匈牙利,以色列,立陶宛,馬來西亞,新加坡同韓國都達到頂級。 伴隨嘅音樂錄影帶喺2021年4月12號達到十億次觀看。
最初是一個獨立的單曲, "Dynamite"後來被收錄在BTS的第五張韓語專輯,Be (2020),於11月20日發行。

錄音
"Dynamite"係少數歌曲之一,成員冇參與寫作或製作。 在接受多家媒體採訪時,作家David Stewart和Jessica Agombar解釋了這首歌的創作。 通過他們的出版商Tim Blacksmith at Stellar Songs,他們得知BTS正在尋找英文單曲。 兩人寫了三首歌曲,在"封鎖開始"的Zoom calls"。 斯圖爾特同阿贡巴想創作一首歌,佢係"有活力,有趣,有希望,有正面,就好似一個巨大的能量球"。 阿贡巴爾透露咗呢首歌係點樣被構思嘅:
"Dynamite"係少數歌曲之一,成員冇參與寫作或製作。 在接受多家媒體採訪時,作家David Stewart和Jessica Agombar解釋了這首歌的創作。 通過他們的出版商Tim Blacksmith at Stellar Songs,他們得知BTS正在尋找英文單曲。 兩人寫了三首歌曲,在"封鎖開始"的Zoom calls"。 斯圖爾特同阿贡巴想創作一首歌,佢係"有活力,有趣,有希望,有正面,就好似一個巨大的能量球"。 阿贡巴爾透露咗呢首歌係點樣被構思嘅:

作曲同歌詞
"Dynamite"係一首1970年代受迪斯科流行影響嘅歌曲,有funk,靈魂同泡泡流行嘅元素。 呢首歌係以44個常規時間寫成嘅,以小音嘅音調寫成,每分鐘有114次節奏。 以詩歌-合唱形式構建,經文跟隨和弦進程,而合唱跟隨隨隨隨和弦順序。 BTS嘅聲樂範圍從B3到DX5。 樂器由Stewart提供,他演奏鼓,打擊,低音吉他,合成低音,合成低聲,合成器, pads,鋼琴,電吉他,編程的角和編程的弦,以及Johnny Thirkell,他演奏現場的角。 樂率嘅製作包括「跳」手掌、跳、跳同「傳染性」嘅拍打。 呢首歌曲嘅低音線伴隨著聲樂和聲,假塞托曲和一個"為舞臺製作"的迪斯科節奏。 它使用"層次的聲,回聲和合成,和慶祝之角"來重現'70s retro聲音。
呢首歌以一段合唱開始,其中Jungkook唱歌,「因為我,我,我喺今晚嘅星星/所以要看我帶起火,然後放咗夜晚。」 下一部分會加入打擊和低音。 它進一步用Nile Rodgers-esque吉他建造,後來被"活生生的"銅聲所提升。 合唱係"統一"嘅,隨著歌曲嘅發展,歌曲會變得更快。 Vulture嘅Craig Jenkins將合唱中的角與Neon Genesis Evangelion嘅主題歌曲"A Cruel Angel's Thesis" (1995) 相提並論,並將"Dynamite"描述為"一種明顯設計嘅車輛,旨在突破平流層",並指出其風格與當年早些在美國 Billboard Hot 100上達到第一名的其他迪斯科歌曲 (即Doja Cat's "Say So", Styles's "Watermelon Sugar",以及Lady Me Me Gaga's"Rain"Gaga Grande"). Pitchfork嘅 Noah Yoo 喺音樂上將呢首歌同 Taio Cruz 喺2010年嘅同名歌曲進行了比喻。 呢首歌嘅最後兩節引入咗鍵嘅變化。 喺一次新聞發布會上談到呢首歌嘅意義時,Suga話"Dynamite"有"自信同幸福嘅訊息。 就好像你摔倒在地上,你試圖再次站起來。 呢首歌就好似咁。" 在接受Apple Music的Zane Lowe的採訪時,RM說這首歌"由正面的活力,能量,希望,愛,純潔,一切所做的"。 呢首歌喺歌詞上講述對生活有價值嘅小事嘅歡樂同欣賞。 歌詞亦包括幾種流行文化參考,包括,King Kong,The Rolling Stones和篮球明星LeBron James。 Elle嘅 Alyssa Bailey 解釋歌詞為「一個非常需要嘅歡樂和邀請加入佢哋,跳舞,成為一個光線,即使世界似乎有點黑暗」。

發行
2020年7月26號,樂隊喺V Live嘅直播中確認,佢哋會喺2020年8月21號發行一首英文歌曲,作為佢哋即將發行嘅專輯嘅第一首單曲。 討論呢首歌,係佢哋到目前為止最受推廣嘅發行之一,樂隊話"由於COVID-19引起,全世界的人们都經歷過艱難時期,我哋想同我哋歌迷分享一啲正面能量。" 新聞發佈後一天,一個網站播放七次倒數開始播放,每次對應於單曲的新公告。 7月31號,樂隊為Spotify共享一個預備備連結。 喺8月2號,Big Hit透露,呢首歌嘅名會係"Dynamite"。 第二天,預訂為7英寸和磁帶版的歌曲,以及數位單曲及其樂器為美國客戶進行;實體版本在一小時內售出。 第二天,樂隊分享了一份推廣日程表,揭示了兩張音樂錄影帶發行,三次與美國網絡的訪問以及在2020年MTV視頻音樂獎上的一次表演。 EDM同聲學混音喺8月24號發行。 其他熱帶和泳池邊混音於8月28號發行。 呢首歌嘅四個新混音, "Slow Jam", "Midnight", "Retro",同埋"Bedroom",喺9月18號同時發行。 呢首單曲嘅一個特別嘅"Holiday Remix"版本喺12月11號發行,作為對歌迷對支持同埋成就嘅感謝。
1983年

1983年係平年，元旦係禮拜六。

大件事
3月1號：第一批12款Swatch手錶喺瑞士蘇黎世發售
4月10號：香港九廣鐵路和合石支綫停用。
8月15號：香港九廣鐵路大圍臨時啟用。
數碼音樂下載

數碼音樂下載係唔係用「實體」方式嚟販賣音樂嘅相關產品，而用數碼格式嚟做銷售販賣。出名嘅數碼音樂下載服務商有iTunes Store、KKBOX、RecoChoku、Spotify。

解
因數碼產品嘅發展同盛行，人對於收聽音樂嘅方式都漸漸咁變緊。從原本嘅攜帶型嘅CD Player到後嚟嘅MP3隨身聽、iPod等，從用實體嘅音樂光碟進而轉變做用數碼嘅音訊格式收聽。令後嚟漸漸發展數碼音樂嘅服務。
喺台灣對於數碼音樂下載服務嘅使用重未健全發展，歐美各國同日本嘅數碼音樂下載服務已好健全，都有專門嘅統計資料。台灣終於喺2012年4月喺KKBOX上開始數碼音樂下載嘅服務（DRM-FREE），同年6月尾iTunes Store台灣區線上商店都開始音樂下載服務。
濕地

濕地（英文：Wetland）係水草交雜嘅地方，喺自然學上，陸生生態系統同水生生態系統交界處嘅統稱。佢種類有好多隻，例如有北方苔原沼澤，熱帶泥炭沼澤，所有嘅河流，低窪地區，池塘等。呢度生咗好多濕地植物。濕地全世界好多地方都有，有好多唔同動植物，係個好重要嘅系統。呢度有好多雀仔同唔同嘅野生動物響度繁殖暫住，因此咁就叫做雀鳥天堂。濕地擁有淨化環境嘅作用，所以畀人叫做地球個腎。夾埋森林、海洋就係世界三大生態系統。
響人口爆炸同經濟發展嘅雙重壓力下，20世紀中後期勁多濕地畀人改成農地，加上過度開發資源開發同埋污染，濕地面積大幅度縮細，住喺濕地嘅物種受到嚴重影響。
為咗保護濕地、濕地裏面嘅豐富物種，1971年2月2號全球多個政府間喺拉姆薩爾呢個地方共同制定保護公約《拉姆薩爾公約》。直到2004年10月為止已經有超過141個成員，1387塊濕地列入國際重要濕地名錄，而保育名單亦每年不斷增加。而每年2月2號亦被定為「世界濕地日」。

作用
佛羅里達州一幅濕地
濕地係地球生態環境嘅重要組成部分，同森林、海洋一齊稱為全球三大生態系統。濕地嘅生態作用越嚟越受到重視。
濕地有極大嘅沉積同淨化作用：水入濕地之後，水流慢咗，水裏面嘅各種物質沉積，變為咗濕地植物嘅養份，有毒物質好快分解。
濕地物種極之豐富，生物多樣性高，遺傳資源豐富，因此有重要科學研究嘅價值。
濕地有好大嘅景觀價值：九寨溝、洞庭湖、鳥島等都係著名嘅濕地風景區，自然風景、動植物可作旅遊之用。
濕地中有大量水，喺水嘅生態循環中具有重要作用：
濕地參與地下水嘅交流，可以容納地下水、調節地表徑流，對防旱同洪澇有重要影響
濕地能防止海水入侵，減輕沿海土地的鹽碱化同枯水期海水向內河倒灌
濕地可以保護海岸，防止侵蝕。熱帶同亞熱帶嘅紅樹林防止海岸侵蝕同時防風作用
濕地嘅水分可製造微氣候。係乾旱地區中，周邊地區比其他地方氣候濕，有利於生態環境
濕地有豐富物產資源，高價值：
濕地富產魚、蝦、藻類、蓮藕、蘆葦、藥材等，為農業、漁業、畜牧業同副業提供重要嘅自然資源。
礦產資源。濕地中嘅泥炭係好嘅燃料；濕地係重要嘅油田分布區域；碱水湖同鹽湖濕地中有各種礦砂同鹽類資源
Info：蜻蜓生態
喺棲息地上，蜻蜓普遍偏好濕地等潮濕嘅環境：蜻蜓若蟲通常係住喺淡水水體裏面嘅，所以啲蜻蜓乸鍾意去呢啲地方生蛋，而既然啲乸會去呢啲地方生蛋，啲公就自然興响水體左近搵地盤霸；而且呢啲地方成日惹到各種細昆蟲聚集－即係話比較多獵物畀蜻蜓捉。因為噉，蜻蜓會食走大量嘅害蟲，廣泛噉畀人類覺得係益蟲。
2009 年响法國影到嘅一隻帝王蜻蜓（Anax imperator）若蟲2009 年响法國影到嘅一隻帝王蜻蜓（Anax imperator）若蟲 2010 年响愛爾蘭影到嘅一幅相；一隻帝王蜻蜓乸喺度生蛋。2010 年响愛爾蘭影到嘅一幅相；一隻帝王蜻蜓乸喺度生蛋。

定義同分類
由於濕地同水域、陸地之間並無明顯邊界，加上唔同學科對濕地嘅研究重點唔同，造成濕地嘅定義一直有分歧。
《拉姆薩爾公約》採用廣義濕地定義，就指無論係天然或人工、常久或暫時性嘅沼澤地、濕原、泥炭地或水域地帶，帶有或靜止或流動、或為淡水、半鹹水或鹹水水體，包括低潮時水深唔超過 6 米嘅水域。呢個定義包含狹義濕地嘅區域，有利於將狹義濕地及附近嘅水體、陸地形成一個整體，便於保護同管理。
濕地嘅狹義定義。美國魚類同野生生物保護機構於1979年美國嘅「濕地深水棲息地嘅分類」篇文咁定義為：「陸地同水域嘅交滙處，水位接近或處於地表面，或有淺層積水，至少有一至幾個以下特徵：(1) 至少周期性地以水生植物為植物優勢種；(2) 底層土主要係濕土；(3)每年嘅生長季節，底層有時有水。」定義重講湖同濕地以低水位時水深2米處為界，按呢個濕地定義，世界濕地可以分成二十多個類型。

附加資料
世界上最大嘅濕地係位於巴西中部馬托格羅索州嘅潘塔納爾沼澤地（Pantanal），面積達2500萬公頃。
現時全球濕地主要集中喺4個國家：加拿大（約1.27億公頃，佔全球24%）、美國、俄羅斯同中國。
全球有四分之三嘅人口被界定喺濕地上居住。

科學研究機構
中國研究機構見中國濕地條目。
澳洲
澳洲濕地中心
新南威爾士大學濕地生態研究中心
美國
美國國家濕地研究中心（NWRC）
佛羅里達州立大學濕地研究中心
美國為什麼要轟炸珍珠港

美國為什麼要轟炸珍珠港，最初係一個中國內地網民提出嘅問題，之後喺知乎搜尋出現，排喺最先嘅標準答案話係因為日本向廣島同長崎投下原子彈，殺死十幾萬人，所以美國要咁做。呢個誤解歷史嘅說法，以致知乎搜尋嘅結果，因而引來香港同台灣甚至中國内地一啲網民嘅批評。其中，香港同台灣嘅人就用來揶揄中國內地網民唔認識歷史。
事實上，珍珠港係美國嘅軍港，第二次世界大戰結束，好大程度係因為美國向廣島同長崎投下原子彈，冇耐之後日本就宣佈投降。
Joox

JOOX係一間由中國大陸騰訊公司喺東南亞、香港、澳門同南非地區子公司運營嘅音樂平台。佢嘅用戶分為免費用戶同Purchase VIP付費用戶兩種，Purchase VIP喺各個地區定價唔同。Purchase VIP擁有收聽Hi-Fi格式音樂，離線收聽等功能。由CAMIA數據周刊調研得出，JOOX喺Google Play泰國區下載量排名第6，僅次於Spotify，亦被叫做東南亞版QQ音樂。

服務地區
備註：中國大陸地區可以使用騰訊公司喺大陸地區嘅音樂服務QQ音樂收聽。
ITunes Store

iTunes Store係以專屬軟件做界面嘅數碼媒體網上商店，由蘋果公司負責營運。
MOOV

MOOV係一個採用訂閱收益模式嘅串流媒體服務，提供無損音頻音樂同高清音樂短片。 呢個服務喺2006年由香港公司電訊盈科成立，並營運至今。 MOOV同接近300間唱片公司同內容供應商合作包括三大主要唱片公司EMI、金牌大風同索尼音樂娛樂，而家有超過150萬首以FLAC無損格式編製嘅歌。
MOOV而家嘅服務地區為香港、中國同越南。用戶可以通過寬頻互聯網、流動通訊、固網同收費電視now TV以收費模式使用服務。

歷史
MOOV喺2006年喺香港成立之後，逐漸往海外拓展。喺2013年電訊盈科與南方廣播影視傳媒集團、中國電信同百視通合作正式喺中國推出「摩音符 MOOV」，成為第一個境外嘅收費音樂服務喺中國大陸市場推出，而且係MOOV喺香港以外嘅首個業務拓展。 然後MOOV喺2016年同超過150個越南媒體供應商簽訂咗分銷協定，將MOOV嘅串流媒體服務拓展到越南。
喺2014年推出獨家專利功能LyricSnap!，用戶可以將歌曲、歌詞、相片紀錄心情即時分享到各社交網站。
喺2015年推出FLAC無損音頻服務同支援喺Apple Watch使用。
喺2016年推出「音樂自療」服務。用戶可以收聽由美國、澳洲同加拿大註冊嘅音樂治療師度身設計嘅歌單。當中更加配粵語聲音指導，幫助用戶舒緩各種生活壓迫同需要包括減壓、懷孕期舒緩、兒童語言發展、正能量同激勵。
五虎屠龍

《五虎屠龍》（英文：Brothers Five）係香港邵氏電影公司喺1970年推出嘅一套功夫片，由鄭佩佩、羅烈、張翼、岳華、金漢、高遠、田豐領銜主演，導演羅維。
Singaleungsong

《Singaleungsong》係香港商業電台叱咤903嘅節目，主持係梁子。

播放時間
《Singaleungsong》喺2022年10月期間首播，逢星期一至五黃昏5點到6點播出，以代替因為艾粒演出舞台劇而停播嘅《聖艾粒LaLaLaLa》節目。其後亦成為代班節目，所以係無固定播放時間。根據商台官方網頁，節目播出時間如下：
由2025年1月2號開始，《Singaleungsong》會改做常規節目，逢星期一至五夜晚10點到11點播出。
久別重逢

《久別重逢》（英文：Last Song For You）係2024年香港電影，由梁禮彥執導，由鄭伊健、陳卓賢、許恩怡、蔡思韵主演。
張衞健

張衞健（英文：Dicky Cheung Wai Kin，1965年2月8號—）係香港男歌手同演員，籍貫上海，1984年新秀歌唱大賽金獎得主。

生平
張衞健讀過聖芳濟書院，香港中學會考考到6分。1984年參加無綫電視同埋華星唱片合辦嘅新秀歌唱大賽攞到金獎，幾年之後同拍拖五年嘅女朋友江欣燕因性格不合而分手，令佢下定決心一年之內要有自己嘅屋。1990年，無綫電視安排張衞健夾埋劉錫明、林文龍、陳嘉輝合組成太陽之子力捧，同期重有由黎美嫻、梁佩玲、陳珮珊同埋胡櫻汶合組成嘅海之女。1991年，張衞健首次擔正演出電視劇《老友鬼鬼》，一砲而紅，華納唱片重推出佢首張個人粵語專輯《真真假假》，唱片大賣又上咗各排行榜冠軍。結果張衞健真係喺一年內有自己嘅屋，而佢亦仿傚日本女子組合CoCo（日文：CoCo (アイドルグループ)）改編遊戲音樂。
1996年張衞健演出無綫電視劇《西遊記》再次人氣急升，其後因為喺無綫電視累積返嚟嘅演出經驗而轉戰臺灣。喺Big Four香港演唱會度，張衞健嘅Talk show都有講過曾經因為《西遊記》續集嘅片酬同無綫電視出現分歧。有人對張衞健話「唔好以為你做咗馬騮你就叻嗮，如果你塊面冇黐到毛，你唔值錢咖！」好傷人嘅一句話。當張衞健喺內地拍嘅《少年英雄方世玉》同埋《小寶與康熙》令佢喺香港又再爆紅嘅時候，佢返到香港又諗起當年嗰句「你張衞健冇黐到毛嘅話係不值錢咖」，所以就決定以後唔單止唔黐毛，重剃埋頭髮。張衞健喺舞臺上面話「我就話畀你聽，我唔係塊面度黐毛我都可以爬上去嘅！我就證明畀你睇，我面上面一條毛都唔黐我都可以好賺錢嘅！我都要證明畀全世界嘅人睇，一個男人頭頂冇頭髮都可以好有魅力嘅！」
張衞健2000年之後淡出香港樂壇。但係佢喺電視劇嘅成就唔錯，《少年英雄方世玉》（1999年）、《小寶與康熙》（2001年）、《少年張三豐》（2002年）、《小魚兒與花無缺》（2004年）都深受觀眾歡迎。
2009年，張衞健跟蘇永康、許志安同梁漢文組成Big Four，3月喺紅磡體育館舉行《The Big Four演唱會》。
2010年10月18號凌晨3點幾，張衞健嘅微博帳號畀黑客盜用，並冒充佢嘅身份發佈患咗末期胃癌同埋同老婆分開嘅假消息，搞到一眾藝人朋友包括蘇永康、許志安等等受騙而紛紛留言安慰。後尾周柱輝喺佢微博發佈訊息，指已經問過張衞健本人證實佢個戶口畀人盜用。另外，許志安同埋梁漢文亦即時聯絡張衞健，經查證之後再次確認。期間一名自稱Hacker.H嘅黑客利用張衞健嘅微博帳號高調承認佢嘅所為。最後張衞健攞返佢個帳號，並即時喺微博度確認自己帳號被盜。今下所有相關訊息已經刪除咗。
2013年1月5號跟王晶同舒淇等人參加楊登魁嘅告別儀式，因為當年王晶同楊老闆邀請張衞健做《小寶與康熙》嘅男主角之一。

屋企
張衞健老頭行船，長時間喺出面做嘢，搞到倆仔爺關係平淡。有兩個細佬。中學時期，張衞健老頭有外遇，同佢老母分開。由於屋企嘅經濟情況，張衞健要放棄學業，由17歲孭起「長兄為父」嘅責任，擔起成頭家嘅經濟費用。
2007年張衞健同內地女演員張茜喺北京註冊結婚。2008年4月7號張衞健首次向傳媒證實大肚八個月嘅老婆流產。2009年1月12號，張衞健同張茜喺菲律賓長灘島搞婚禮，結束十年戀愛長跑。
張衞健係亞洲電視藝員顏子菲嘅表姑丈。
2013年6月7號，張衞健75歲嘅阿媽因為遇溺一度昏迷，心跳同呼吸停過兩次，張衞健倆公婆陪住細佬同阿媽。6月12號離開伊利沙伯醫院深切治療部，可以自己唞氣。
拉塔基亞

拉塔基亞（اللاذقية）係敘利亞嘅一個城市，亦係拉塔基亞省嘅首府。
Bjarte Ludvigsen

Bjarte Ludvigsen（1975年5月20號—；又叫Blue），係挪威音樂製作人。佢開始佢嘅鼓手生涯喺格林美獎攞奬嘅挪威樂隊Poor Rich Ones。
不可說不可說轉

不可說不可說轉既係佛教學單位最大嘅數字，又係《華嚴經》入面最大嘅數值，亦係佛學入面，漢字文化圈內最大嘅數字單位。指數記數法：。換算後係：
個詞出自《華嚴經》第四十五，心王菩薩白佛言嘅「此又不可說不可說為一不可說不可說轉」呢句。喺國際化標準未發佈之前，東亞一帶曾經將佢形容成好大好大嘅數值，證明咗佛法廣大無邊嘅理論。由於呢個數字非常大，若果將佢嘅準確數值一筆一劃寫出嚟，起碼至少要十垓會元先至寫得嗮；假設用張A4紙每頁4克計，每頁紙上寫一千個0，即使寫得晒拃「0」，都要至少張紙先至裝訂得嗮；裝訂完寫咗「不可說不可說轉」值嘅書後，重量既超過太陽，厚度又從地球地面開始延伸到超出太陽系範圍。即使係分成好多本書嚟裝訂「不可說不可說轉」值，裝訂完之後，都要至少起150間國會圖書館先至裝得晒。
喺而家嚟講，不可說不可說轉唔算最大嘅自然數，因為美國數學家愛德華卡斯拿喺1920年發現嘅古戈爾普勒斯打破咗呢個記錄。
中華人民共和國憲法

1975年1月17號第四屆全國人民代表大會第一次會議通過嘅《中華人民共和國憲法修改草案》。
1978年3月5號第五屆全國人民代表大會第一次會議通過嘅《中華人民共和國憲法修改草案》。
1979年7月1號第五屆全國人民代表大會第二次會議通過嘅《第五屆全國人民代表大會第二次會議關於修正〈中華人民共和國憲法〉若干規定的決議》；
1980年9月10號第五屆全國人民代表大會第三次會議通過嘅《第五屆全國人民代表大會第三次會議關於修正〈中華人民共和國憲法〉第四十五條的決議》。
1982年12月4號第五屆全國人民代表大會第五次會議通過嘅《中華人民共和國憲法修改草案》。
1988年4月12號第七屆全國人民代表大會第一次會議通過嘅《中華人民共和國憲法修正案》；
1993年3月29號第八屆全國人民代表大會第一次會議通過嘅《中華人民共和國憲法修正案》；
1999年3月15號第九屆全國人民代表大會第二次會議通過嘅《中華人民共和國憲法修正案》；
2004年3月14號第十屆全國人民代表大會第二次會議通過嘅《中華人民共和國憲法修正案》
2018年3月11號第十三屆全國人民代表大會第一次會議通過嘅《中華人民共和國憲法修正案》。
 收錄喺維基文庫嘅法律原文：
中華人民共和國憲法（1954年原文）
中華人民共和國憲法（1975年修改）
中華人民共和國憲法（1978年修改）
中華人民共和國憲法（1982年修改）
中華人民共和國憲法（現行全文）
 收錄喺國家法律法規數據庫嘅法律原文：
中華人民共和國憲法（1982年）
中華人民共和國憲法（2018年修正文本）
現狀：施行中
中華人民共和國憲法

八二憲法
修正案
《中華人民共和國憲法》係中華人民共和國嘅憲法，係國家根本，擁有最高法律效力。中華人民共和國一共制定過四部憲法，依家用緊嘅第四部憲法響1982年由第五屆全國人民代表大會通過，並曾經響1988年、1993年、1999年、2004年同2018年五次修訂。
維基文庫有原文：
中華人民共和國憲法

起因
憲法序言指，1911年孫中山領導中國人民，以辛亥革命創立中華民國。但未完成反對帝國主義，封建主義。

過程
序言再話，1949年中國共產黨毛澤東令人民再次捲入中國內戰。中共建立中華人民共和國，並宣稱「中國」已經冇帝國主義，封建主義同官僚資本主義。
第一章總綱嘅第一條話：中華人民共和國係工人階級領導、以工農聯盟為基礎嘅人民民主專政嘅社會主義國家。

政經原則
第一章，第三條指，實行民主集中制。
第一章，第十三條話會保護「公民」嘅私有財產。
維基文庫有原文：
中國人民政治協商會議共同綱領

一黨專政
由立國至今，執政黨一直係中共，因為佢一早自行立國立法行一黨制，而參政黨要得佢準許先可以成黨。
《中華人民共和國立法法》第一章，第三條當中就表明：「堅持中國共產黨領導」。
維基文庫有原文：
中華人民共和國立法法

中共嘅軍隊
「一個機構兩塊牌子」原則下，操作軍隊實權落入中國共產黨中央軍事委員會，同中華人民共和國中央軍事委員會，合稱中國共產黨同中華人民共和國中央軍事委員會（即中央軍委）。而中央軍委內部產生同罷免，分別由中國共產黨中央委員會（簡稱中共中央）同全國人民代表大會包辦。

全國人民代表大會
第三章，第一節，第五十七條：「中華人民共和國全國人民代表大會係最高國家權力機關。佢嘅常設機關係全國人民代表大會常務委員會。」

選舉特色
全國人民代表大會嘅代表（全國人大代表）根據《選舉法》第二十九條，由省、自治區、直轄市、特別行政區、軍隊，以間接選舉產生同組成。
人大代表由人大選舉會議選出。人大代表召開全體會議（選舉會議），內部推選部份人成為選舉會議成員，之後由成員提名候選人，然後再進行內部投票，選出下屆代表。

全國人民代表大會常務委員會
全國人大閉會期間，由全國人民代表大會常務委員會取代。作為一院制國會常設機關，全國人大常委會由全國人大入面，間接同差額選舉產生。

官方
中華人民共和國憲法係「維護同實現百姓權益最根本嘅保護神」。

質疑
學者指，《中華人民共和國憲法》係唔自洽，無法定性政黨，國家關係。該觀點認為，中共立憲基礎，強調憲法係共產黨意志，所謂「工人階級專政」體現，對各個政治光譜黨派團體唔公平。
迄今為止，中國大陸各級法院以憲法為法律依據進行審判只有齊玉苓一案
資本主義學者認為，相比於中華民國憲法，中華人民共和國憲法存在以下問題
國家主權歸屬問題。中華民國憲法明確規定國家主權屬於全體國民，並規定具有中華民國國籍者為中華民國國民。然而中華人民共和國憲法雖有「國家一切權力屬於人民」，但並無定義人民嘅內涵外延，令人民概念嘅外延可被隨意更改。
黨法關係混亂。中華民國憲法明確規定人民無分男女……階級，黨派，法律上一律平等，即廢除一黨專制。1954年憲法，1982年憲法尚顧慮到國家並非一黨，所以未明確提出「以中共領導為核心，馬列主義為指導思想」。而1975年憲法，1978年憲法完全不顧及形式邏輯，完全黨國混為一談，黨即是法。
缺乏憲政要素。民主主義下，中華民國憲法規定司法獨立，軍隊國家化，新聞自由等憲政要素，並具有復雜民主主義權力製衡（Power Check-and-balance）機制以防止權力濫用。而中華人民共和國憲法雖有法院，檢察院作用問題，但並無司法獨立，只係分工。正如孫中山所講，中國君權都有分工，即立法、行政、司法。
缺乏人權保護機制。中華民國憲法由公民權利方面除公民遷徙自由，罷工自由等後者缺失條款外，重額外規定公民基本權利，「不得以法律限制」，即人權積極保護主義。中華人民共和國憲法雖然規定公民有「遊行、示威」等自由，但又額外以普通法設事前許可制度限制令佢無法發揮憲法效力。
憲法欠權威。中華民國憲法來源於政協憲草且執筆者為民主黨派人士張君勱，而政協憲草係經過中國國民黨、民​​盟、中國青年黨、無黨派甚至中國共產黨本身，共同協商同反覆妥協之後政協決議案，因而具有廣泛黨派民意基礎。而中華人民共和國憲法則完全冇反對黨參與，對勝者背書，一黨制定憲法。
缺乏行憲實施條款。中華民國憲法制憲大會，制憲同時為憲法配備《憲法實施之準備程序》，並由憲法內明確憲法通過日期（1946.12.25），公佈日期（1947.1.1），同施行日期（1947.12.25），重有行憲前嘅過渡程序步驟。而中華人民共和國憲法僅有通過日期（1954.9.20），完全冇規定相應施行程序同時間表。中共官方記述時更將憲法通過、憲法頒布同憲法實施日子講成同一日（1954.9.20），即完全唔存在實質性嘅行憲準備。
郜林

郜林（粵拼：gou3 lam4，1986年2月14號—）係中華人民共和國一位足球員。喺河南省鄭州市出世。佢喺中國內地成日俾波迷話佢係「飛機郜」嘅名（北方地區俾人話成係「郜林斯曼」），以前喺上海申花踢過波，依家踢緊廣州恆大。
五育

五育（Five ways of life），亦稱五育教學，係指德智體羣美五育，即學習五大目標。現今五育精義，知能兼具通識同特識，教授個別科目之中，亦實通達五育。
以德育（moral）為本源可以整全人道；以智育（intellectual）為經緯可以建構人文；以體育（physical）為命脈可以充實人生；以群育（social）為體用可以合諧人際；以美育（aesthetics）為表裏可以豐富人存。

德育
教育嘅核心本質之一，亦係德智體群美五育不可或缺嘅環節。當代德育目標係兼具培養好人、好公民以及好人才嘅多重目的。

智育
所要培養嘅亦即係運用論證能力提出證據導向嘅論述說服人，以批判思考能力理性分析所發生嘅現象；利用探究嘅精神，提出解決問題嘅策略。

體育
内文：體育
着重於以身體活動經驗為主嘅教育，佢深層價值在於作為五育均衡發展嘅基石，在於彰顯尊重運動嘅權利，在於落實社會道德嘅精神、在於人格品性嘅形塑、人文素質嘅涵養以及社群服務嘅學習，透過遊戲、動作、以及運動嘅情境，畀學習者體現佢喺德行、智能、群性、同美感上嘅學習同發展。

群育
令學生能夠透過學校生活嘅體驗，建立健康、積極嘅人生價值觀，明白人際同自然關係及處事之道，進而積極參與社會事務，服務社會，達到立己立人嘅理想。

美育
有關於美感認知同情意養成嘅教育。換言之，佢係一門有關於製作、感受同埋瞭解藝術及佢有關事物嘅教與學，同時亦係一門經由藝術發現世界同自我嘅學科。

其他嘅五育
蔡元培喺1912年初出任教育總長嗰時提出嘅五育係指：軍國主義教育、實利主義教育、公民道德教育、世界觀教育及美感教育嘅五大政治思想。
拖延

拖延（粵拼：to1 jin4）係指啲人習慣性噉將應該做嘅工作推遲。拖延嘅行為通常源自缺乏動機、驚失敗、又或者係對工作感到厭倦。拖延者成日都會搵一啲過癮嘅快活動，例如玩手機或睇社交媒體，代替重要但可能比較「苦悶」嘅工作。拖延呢種行為可能會影響學業、職業同埋心理健康，例如增加心理壓力。
AC米蘭

AC米蘭（意大利文：Associazione Calcio Milan），香港花名「A米」、「AC」，係喺意大利米蘭起家嘅足球會。為咗同喺米蘭嘅另一間足球會國際米蘭區別，一般都叫做AC米蘭，或直接叫做米蘭。

（Alexis Saelemaekers）
 (1999-06-27) 1999年6月27號（25歲）
2020
安德列治
350萬歐元
羅馬洛利係隊長。
心理壓力

心理壓力（粵拼：sam1 lei5 aat3 lik6）簡單講係指令人覺得緊張嘅一種感受。學術化啲噉講，心理壓力呢樣嘢通常源於行為懲罰嘅出現，例如係四圍嘅環境有危險。當一隻動物感覺到壓力嗰陣，佢個腦會釋放某啲特定種類嘅荷爾蒙同神經傳遞素，呢啲化學物質會啟動個腦嘅某啲特定區域，令到個人喺生理（例如心跳加快）同行為（可以睇吓戰鬥定走佬）上出現變化。

良性壓力
内文：良性壓力
良性壓力（eustress）係指一個人因為受到某啲挑戰而有心理壓力，但佢有足夠嘅能力應付呢啲挑戰，所以有形成一個有壓力但愉快嘅經驗。例子可以睇吓心流體驗。

惡性壓力
内文：惡性壓力
長期承受大得滯嘅心理壓力會對個人造成各種唔好嘅影響。惡性壓力（distress）指一個人因為受到某啲挑戰而有心理壓力，同時冇足夠嘅能力應付呢啲挑戰，所以有形成一個有壓力而且感受到恐懼等負面情緒嘅經驗。
例如係記憶力噉，喺動物身上做嘅研究發現，長期嘅壓力（例如係成日見到天敵）會搞到大家鼠嘅海馬體功能受負面影響，海馬體係幫手做記憶入碼過程嘅腦區，所以海馬體受損會引致記憶力衰退。喺人類研究方面，又有研究發現，喺高壓力嘅環境之下學習會令到回想學習內容嘅能力下降：有研究試過搵咗 48 個身體健康嘅大學生返嚟做受試者，佢哋當中有啲喺實驗開始之前要將隻手浸喺冰凍嘅水入面浸幾分鐘（令佢哋覺得唔舒服），跟手啲受試者全人都去做一個自由回想作業，記住同回想一柞字；實驗結果顯示，手浸過落冰凍水入面嗰啲受試者表現差啲－同冇浸過手落冰凍水嘅受試者比起上嚟，佢哋回想到嘅字少咗 30%。類似嘅實驗同樣顯示，壓力普遍會令到記憶表現變差。

理論
睇埋：損失規避
資源保存理論（COR）係一套有關心理壓力嘅理論。
根據 COR，壓力可以用「資源」嘅概念嚟想像。COR 所講嘅「資源」，係泛指一啲個人會珍惜嘅嘢，好似係屋企人、朋友、錢財同埋身分認同呀噉。而心理壓力就通常係嚟自三樣嘢：
預想資源有可能會冇咗；（睇埋焦慮）
資源真係冇咗；或者
投放咗資源想得到新資源，但得唔到。
「邊啲資源重要啲」呢樣嘢可以視個人同文化而有異。
番茄工作法

番茄工作法係時間管理上成日用嘅一個諗頭。做時間管理往往會帶嚟頗大嘅心理壓力，所以講時間管理就一定要諗埋點樣處理壓力。番茄工作法就係用嚟幫人「定時減壓」嘅做法。
番茄工作法最基本嗰種做法係噉嘅：
揀定想做嘅工作；
開計時器，設定（例如）25 分鐘做番茄時間（pomodoro，嚟自意大利文番茄）；
開始做嘢；
計時器響咗之後就要停低嚟休息（小休），通常休息 5 至 10 分鐘；
返去第二步，重複到完成四段番茄時間；
做完四段番茄時間之後，就可以攞個長啲嘅休息（大休，一般係 20 至 30 分鐘），
之後再返去第二步。

技術
到咗 2020 年代初期，有啲 apps 專門幫人做番茄工作法，用家可以 set1 自己想要幾長嘅番茄時間、小休同大休，啲 apps 就會自動響嚟提醒你幾時要休息。有管理學同心理學嘅研究人員喺真實工作環境觀察過打工仔，發現番茄工作法真係可以提高工作效率，令人少啲拖延。
伯納·卜斯葛

伯納·卜斯葛（粵拼：baak3 naap6 buk1 si1 got3；法文：Bernard Boursicot；法文讀音：[bə(ʀ)nɑd bu(ʀ)si'kɔt]；1944年8月12號—）係一位法國嘅外交官，俾中華人民共和國派來嘅二五仔兼京劇演員時佩璞男扮女裝色誘，俾料大陸。呢單二五仔案跟住喺1986年審判，案入面勁搞鬼嘅「美人計」喺法國紅咗。1988年，呢單案俾美藉唐人編劇黃哲倫改編做百老匯劇《蝴蝶君》，1993年又改編做同名電影，由加拿大導演大衛·柯能堡執導，呢套戲同電影搞到呢單反骨案又紅番。

拍拖？
卜斯葛喺1944年出世，1964年做緊法國駐華大使館會計嗰陣識到時佩璞，嗰時時佩璞26歲，佢哋好快就拍拖。
1965年，時佩璞「有咗」，佢喺新疆買咗個細路扮自己生嘅仔，呢條友叫時度度，卜斯葛後來同個細路改咗個名叫班拿特（Bernard）。

返法國
卜斯葛喺返翻法國之後搵唔到時佩璞。1982年，卜斯葛將「老婆」時佩璞同16歲嘅「仔」時度度接去巴黎，「一家人」團聚。卜斯葛俾當局問話，承認畀咗時佩璞150份機密文件。1983年，卜斯葛同時佩璞因涉嫌通水而俾人拉咗。檢方話俾卜斯葛聽，時佩璞其實係男人。卜斯葛唔信，直到佢親眼睇到時佩璞個身先相信。知道真相之後，佢諗住自殺，但失敗咗。1986年，佢哋兩個俾人判通水罪名成立，各自踎六年監。
卜斯葛之後俾人特赦，放監之後佢同個基佬過住滿意嘅生活，當佢同時佩璞單嘢粉筆字噉抹咗去。時佩璞同時度度亦都冇再同卜斯葛聯絡。
勞逸平衡

勞逸平衡（取自英文：work-life balance）係指工作同個人生活之間嘅平衡：個人生活喺好多方面都可以同工作有交集，包括家庭、休閒同健康。勞逸平衡係雙向嘅；例如，工作可以影響私人生活，私人生活都可以影響工作。呢個平衡或者交界可以係負面（例如工作家庭衝突）又可以係正面性質（例如工作生活豐富）。。
廿一世紀初嘅研究顯示，工作生活界線已經變得更加模糊，特別係對於啲用科技工作嘅員工嚟講。
時間追蹤軟件

時間追蹤軟件（取自英文：time-tracking software）係一類用嚟做時間管理嘅軟件：時間管理專家強調，要知道自己啲時間用喺邊度係非常重要；研究發現人做嘢嘅時候，經常會唔知不覺咁分心去做啲同工作無關嘅嘢，好似睇下社交媒體咁。由於呢種情況應該要避免，有人開發咗啲時間追蹤軟件去幫人監察自己嘅時間運用。例如有啲 apps 每半個鐘會響一次，提醒用家記低自己頭先做咗啲乜，等用家可以睇返自己有冇分心做其他嘢。
你呃人

「你呃人」係香港前政務司司長唐英年，作為2012年香港行政長官選舉候選人，喺3月16號電視選舉論壇入面對對手梁振英嘅一句批評。呢句話亦成為咗唐英年嘅金句。

情景
唐英年喺選舉論壇入面問梁振英有冇講過「香港終有一次要出動防暴隊和催淚彈對付示威者」，梁振英話無，結果換來唐英年用手指指向梁振英，然後唐英年高呼你呃人，咁做係打壓同扼殺言論自由，無捍衛香港嘅核心價值。

論壇後後續
唐英年嘅指控引起公眾嘩然，民主黨立法會議員涂謹申話以及特首候選人何俊仁都話，唐英年嘅指控好嚴重，事件涉重大公眾利益，要求當時嘅特首曾蔭權對行會會議作有限度解密，讓當時嘅行會成員交代梁振英是否講過上述說話。
另外，由於唐英年喺同一個選舉論壇入面再次提起2003年嘅香港商業電台續牌風波，指控梁振英提出縮短商業電台續牌嘅牌照時間，指梁振英打擊言論自由，所以有啲媒體形容呢次唐英年係對梁振英施以「斬首行動」，有著不惜兩敗俱傷嘅態度。
香港各大報章第二日都以頭版頭條大篇幅報道。民間反應方面，有啲人認為唐英年今做幫助大家認清梁振英嘅真面目，但亦有啲人反感。辯論後民調方面，梁振英嘅支持度仍然領先，但已經有所下滑。

影響
呢句話成為咗唐英年嘅金句，亦不時被引述作為對梁振英嘅批評。
喺2012年12月，激進民主派人民力量立法會議員陳偉業同黃毓民曾經喺立法會對梁振英抗議期間，播放咗唐英年講呢句說話嘅錄音。
香港電台舉行「2012聲音檔案選舉」，「你呃人」呢句錄音奪得冠軍。
以香港政治為主題嘅紙牌遊戲《神聖一票》，其中一隻有功能牌叫做「你呃人」，可以用嚟攻擊遊戲對手。
隨住梁振英當選並上任成為特首，唐英年呢次嘅金句亦不時被引用，連同梁振英一啲被指打壓言論自由嘅行為，喺2016年香港立法會選舉同2017年香港行政長官選舉，梁振英宣布唔角逐連任之前，一啲親政府派、泛民主派嘅勢力甚至醞釀咗Anyone but CY（除咗梁振英之外任何人）嘅聲音。
白俄羅斯人民共和國

白俄羅斯人民共和國 (白俄羅斯文：Беларуская Народная Рэспубліка)，又叫做白俄羅斯民主共和國，係一個喺1918年成立嘅國家，代表住白俄羅斯人。

成立
喺1917年，俄國發生二月革命，之後嘅俄國臨時政府開始對國內嘅少數民族容許自治，白俄羅斯入面亦開始有人要求獨立。到蘇俄喺十月革命掌權之後冇耐，佢哋同德意志帝國簽咗《布列斯特－立陶夫斯克條約》。俄國喺份條約入面輸咗唔少地，包括白俄羅斯嘅部分地區。白俄羅斯嘅人民議會喺德軍重新掌權之前，搞好咗內部爭議，喺1918年3月25號宣佈白俄羅斯獨立。
白俄羅斯人民共和國嘅政府，並冇正式控制過佢聲稱嘅所有區域，因為喺同時間有一個親蘇俄嘅共產政權鬥爭。喺鬥爭期間，白俄羅斯國曾經移過個首都幾次：個首都原本係喺白俄羅斯嘅主要城市明斯克，冇耐之後就去咗維爾紐斯，跟住又再搬咗去格羅德諾。
喺1919年，波蘇戰爭開戰，波蘭同蘇聯紅軍打起嚟。到4月，波蘭軍隊成功打贏咗格羅德諾同埋維爾紐斯。波蘭之後宣佈會為國內嘅少數民族提供自治，包括白俄羅斯人。但係，之後嘅清澄發現原嚟只係有限於文化議題，而唔包括政治代表。
白俄羅斯政府開始對西方國家，包括美國、英國、同法國，亦曾經向國際聯盟要求承認白俄羅斯獨立，但係唔成功。佢哋對蘇俄做過談判嚟承認白俄羅斯，但係同樣冇成功。

流亡
自從1919年開始，白俄羅斯已經因為場仗嘅關係而被逼流亡。到1921年，波蘭同蘇聯簽咗和約，證實白俄羅斯滅國。
到1925年，流亡政府嘅部分人同意承認白俄羅斯加盟國，返咗去白俄羅斯，但係個政府從嚟都冇正式承認過蘇聯嘅政府。
喺二次大戰期間，流亡政府拒絕同納粹德國合作，選擇繼續支持同盟國。
到依家，白俄羅斯人民議會嘅流亡政府仍然活躍，係其中維持咗最長時間嘅流亡政府之一。
PFC索契

PFC索契（英文：PFC Sochi），係俄羅斯索契嘅一間職業足球球會，依家踢緊俄羅斯甲組足球聯賽。
國立臺灣科技大學

國立臺灣科技大學（簡稱臺灣科大、臺科大）係臺灣第一所技術實務型高等教育機構，1974年創校，亦係唯一同時列入邁向頂尖大學計畫與發展典範科技大學計畫嘅學府，主校區位於臺北公館。
國立成功大學

國立成功大學係中華民國一間國立大學，本部喺臺灣臺南市，前身係1919年大日本帝國臺灣總督府成立嘅臺南高等工業學校。
國立中興大學

國立中興大學係中華民國一間國立大學，本部喺臺灣臺中市，前身係1919年大日本帝國臺灣總督府成立嘅臺灣總督府農林專門學校。
國立中央大學

國立中央大學係中華民國一間國立大學，校史可以追溯到1915年喺南京創立嘅國立南京高等師範學校，1928年正式定名做國立中央大學。國共內戰後，原校址變成中華人民共和國管轄嘅南京大學，而1962年中華民國教育部決定喺桃園市為國立中央大學復校。
國立中正大學

國立中正大學(National Chung Cheng University)係臺灣一間國立大學，簡稱中正大學、中正大、中正，本部喺嘉義縣民雄鄉，1989年創校。
國立中正大學係臺灣綜合大學系統嘅成員，設有文、理、社會科學、工、管理、法、教育七學院，並以社會科學、法學、電腦科學等領域見長。其中，法學院係臺灣南部地區大學入面最具規模嘅。

校訓
「積極創新，修德澤人」
「
積極是一種理念，一種心態，也是一種實際作為。凡事從正面想，從光明面立志向，再遵循適當途徑鍥而不捨的完成理想，便是積極的表現。創新是大學研究應該發揮的功能。追求真理，發現或發明新事物，都是創新的表現。修德包括接受傳統美德，遵守現代文化規範，並具備前瞻價值觀念。積極導致奮發有成，創新導致動態進步，修德導致品德高尚─而這一切不全為個人，而是為了人類社會的和諧、幸福與進步。本校校訓最後的澤人即寓有此意。
（節錄自1992年1月18日首屆研究生畢業典禮林清江校長講詞）[侵犯版權？]
」

校歌
「
作詞：吳宏一譜曲：張大勝
巍巍的高山，浩浩的海洋，放眼四望，一片綠疇擁平崗。言先行，行中正，我們意氣多昂揚！言先行，行中正，我們意氣多昂揚！研究、教學、服務、實踐理想；倫理、民主、科學，把握方向。求名當求萬世名，計利當計天下利，以聖賢為榜樣，以聖賢為榜樣。[侵犯版權？]
」

碎料
國立中正大學入面同附近範圍有好多狗，有時會成為台灣媒體關注嘅話題，有啲會好鍾意同人玩，但有時亦有追車咬人嘅狀況。有學生成立咗寶貝生命社，關注呢啲狗狗嘅權益。
國立彰化師範大學

國立彰化師範大學（英文：National Changhua University of Education，NCUE），簡稱彰化師大、彰師大或師大，位於彰化縣，1745年創立，最先嘅校名係「白沙書院」，係台灣一間國立頂尖學府。
彰師大目前設有七學院，學生人數八千多人。
國立臺北大學

國立臺北大學係中華民國一間國立大學，本部喺臺灣新北市，前身係1949年成立嘅臺灣省立地方行政專科學校。
國立暨南國際大學

國立暨南國際大學，同中國嘅暨南大學一樣簡稱暨大（kei3 daai6，JNU），係臺灣南投縣埔里鎮嘅一間國立大學。

香港校友會
陳穎志先生，2014年8月9號成立國立暨南國際大學香港校友會，並擔任創會會長。
動感號

動感號（英文：Vibrant Express）係香港港鐵公司向中國中車訂製嘅高鐵動車組型號，將會安排喺廣深港高速鐵路行。
動感號高鐵列車會用粵語、英文同埋普通話三種語言報站。
黑客松

程式設計馬拉松（英文：hackathon，亦有音譯黑客松），又可以叫駭客日（hack day）、駭客節（hackfest）或者程式設計節（codefest），主要係一班電腦程式設計師同埋其他同軟件發展有關嘅人（好似平面設計師、介面設計師同專案經理等等），喺指定嘅時間之內，一齊聚埋合作，搞一啲軟件項目。程式設計馬拉松嘅重心就係一齊寫程式同埋搞應用程式。
呢類活動通常會持續幾日到一星期左右，唔單止係為咗整啲一次性嘅作品咁簡單。其實，程式設計馬拉松嘅精髓係：好多人喺一段指定嘅時間內聚埋，以佢哋鍾意嘅方式去做佢哋鍾意做嘅嘢​——​成個程式設計過程幾乎冇乜限制或者方向，靠創意同自由發揮。
程式設計馬拉松喺1990年代興起，原本只係駭客圈內興起嘅新潮詞，但係喺2010年代已經入咗主流，例如某啲設計領域，好似和合設計咁，亦有時會舉行呢種活動。
12月28號

12月28號係公曆年嘅第362日（閏年第363日），離年尾重有3日。
<< - 12月 - >>



大件事
1065年：西敏寺用咗20年時間起好。
1612年：意大利天文學家伽利略第一個觀測到海王星，佢以為係粒恆星。
1836年：西班牙承認墨西哥獨立。
1885年：印度國民大會黨成立。
1895年：盧米埃兄弟喺法國巴黎一間咖啡館公開放映世界上第一套電影。
1915年：英國政府通過執行徵兵制，第一次世界大戰英國同埋德國開戰十六個月，第一批十萬志願軍，死咗大部份。
1929年：中國工農紅軍紅四軍古田會議開會，畀毛澤東做阿頭。
1958年：希臘船王奧納西斯响西德嘅基爾市為佢嘅一艘六萬五千噸新郵輪主持下水禮，呢艘船當年算係非常之巨型。
1984年：天津地鐵開通頭一條線。
1987年：香港地鐵天后站上蓋起緊嘅一幢51層高大廈嘅建築地盤火燭，由於雲梯最高去到二十樓，皇家香港輔助空軍直升機奉召掟水彈，火燒咗六個幾鐘頭先至救熄。
1994年：日本三陸遙沖地震（日文：三陸はるか沖地震）。
2003年：中國中央電視台少兒頻道（中文：中国中央电视台少儿频道）啟播。
2004年：深圳地鐵1號綫同4號綫開通。
2008年：武漢長江隧道（中文：武汉长江隧道）通車，係頭一條穿越長江嘅隧道，亦係武漢頭一條連接武昌同漢口嘅河底隧道。
2009年：臺灣第八座國家公園，兼首座都市型國家公園台江國家公園掛牌成立。
2012年：武漢軌道交通2號綫一期通車。
2013年：廣州地鐵6號綫一期通車。
2014年：印尼亞洲航空一客機由印尼泗水飛去星加坡期間失事，機上162人咸不剌死晒。
2014年：北京地鐵7號綫通車。
2014年：港鐵港島綫西延通車，其中西營盤站因為土壤問題要到跟住嗰年3月先至啟用。
2015年：廣佛地鐵首期後通段通車。
2016年：港鐵南港島綫東段、廣州地鐵6號綫二期東延段、廣州地鐵7號綫、廣佛地鐵二期、武漢軌道交通2號綫北延段、武漢軌道交通6號綫、重慶軌道交通3號綫空港綫、南寧軌道交通1號綫西段、滬昆高鐵貴陽北站至昆明南站段同埋南昆客運專線昆明南站至百色站段通車。
2018年：廣佛地鐵燕崗至瀝滘段通車。
2024年：深圳地鐵3號綫四期（雙龍站至坪地六聯站）、7號綫二期（西麗湖站至深大麗湖站）、11號綫二期（崗廈北站至華強南站）、12號綫二期（海上田園東站至松崗站）同13號綫南段（深圳灣口岸站至高新中站）通車。
加菲蟹

加菲蟹（學名：Ranina ranina）係十足目蛙蟹科（中文：蛙蟹科）蛙蟹屬嘅一種動物。

名
加菲蟹個名係嚟自外形似加菲貓。粵語另一個常用稱呼叫老虎蟹。而學術上就叫做旭蟹。
加菲蟹響中文重有好多其他名。因為外形似青蛙，亦有蛙蟹、蛙形蟹、真蛙蟹嘅稱呼。其他名重有海臭蟲、倒退嚕（台語）、候貝切、鱟扒㧪、虎紋蟹。

特徵
加菲蟹身體顏色呈橘紅色，蟹鉗巨大而扁平，蟹蓋前闊後窄。身軀分大主殼同埋小尾殼兩部分，共有5對腳：1對前蟹鉗、4對槳狀蟹腳，而蟹腳演化成為槳狀，方便用嚟挖掘或者喺水裏面游。主要分佈喺大洋嘅砂質底。行路嗰時向尾殼方向倒轉嚟行，所以又叫做「倒退嚕」。乸嘅加菲蟹尾殼大啲，而公嘅加菲蟹尾殼細啲。
川原慶賀喺1825年繪製嘅加菲蟹

分佈
加菲蟹分佈喺日本、澳洲嘅東部、斯里蘭卡、東非、南非同埋中國大陸廣西同廣東、台灣等地，生活環境為海水，通常生活喺10－50公尺深處嘅沙底上面。佢哋生存嘅海拔範圍係-50至-10公尺。

生長週期
加菲蟹從已受精嘅「發眼卵」到孵化成幼苗要五日時間。幼苗食豐年蝦（中文：鹵蟲屬）嘅無節幼蟲（Nauplius（英文：Crustacean larva#Nauplius）），到咗第2日完成四個階段嘅幼苗期長成期。目前喺臺灣同埋日本都有對呢個物種飼養嘅研究。

食用價值
加菲蟹嘅肉質飽滿而鮮美，係臺灣常見嘅宴會海鮮食材。喺澳洲嘅塔斯曼尼亞，澳洲加菲蟹亦都係遊客最愛享受嘅美食。星加坡嘅辣椒蟹、咖喱蟹，香港嘅避風塘炒蟹亦都有用加菲蟹嚟炮製。